Henning-moord: Verdagte vra meer tyd | Maroela Media
Die borgtog-aansoek van 'n beskuldigde in die Chanelle Henning-moordsaak, Ambrose Monye, is vandag weer in die landdroshof uitgestel.
Monye, 'n voormalige Nigeriese atleet, het vir meer tyd gevra om sy finansiële sake agter mekaar te kry om sy aanvanklike regspan te betaal na hy Legal Aid regshulp van die hand gewys het. Hy is die versoek toegestaan en moet volgende Donderdag weer in die hof verskein.
Die verhoor van André Gouws, 'n medebeskuldigde, is van die Pretoriase landdroshof na die Noord-Gautengse hooggeregshof oorgeplaas. Die saak sal na verwagting van 19 tot 30 November aangehoor word.
Henning is in November in Faerie Glen, Pretoria, deur 'n man op 'n motorfiets doodgeskiet na sy haar seun by sy kleuterskool afgelaai het. Willem Pieterse en Gerhardus du Plessis dien reeds 'n vonnis van 18 jaar uit vir hul aandeel in die moord.